**Alfa Tim d.o.o**

**Čulinečka cesta 25, 10000 Zagreb**

**OIB:87820633818**

**Naziv projekta:**

**Istraživanje i razvoj nanostrukturiranih tvrdih metala za razvoj novih proizvoda(NANO-PRO)**

**KK.01.2.1.01.0079**

**POSTUPAK NABAVE ZA OSOBE KOJI NISU OBVEZNICI**

**ZAKONA O JAVNOJ NABAVI (NOJN)**

**DOKUMENTACIJA ZA NADMETANJE ZA NABAVU USLUGA**

**Naziv nabave:**

**Formiranje PCT međunarodne prijave patenta i Analiza patentatiblnosti**

**Evidencijski broj nabave: 01-2019**

**Zagreb, travanj 2019. godine**

**SADRŽAJ**

[1.OPĆE INFORMACIJE 4](#_Toc5870465)

[1.1Podaci o Naručitelju 4](#_Toc5870466)

[1.2. Podaci o kontakt osobi 4](#_Toc5870467)

[1.3 Procijenjena vrijednost nabave 4](#_Toc5870468)

[1.4. Vrsta postupka nabave i vrsta ugovora: 4](#_Toc5870469)

[1.5. Objašnjenja i izmjene dokumentacije za nadmetanje 4](#_Toc5870470)

[2. PODACI O PREDMETU NABAVE 5](#_Toc5870471)

[2.1.Opis predmeta nabave 5](#_Toc5870472)

[2.2. Mjesto pružanja predmeta nabave 5](#_Toc5870473)

[2.3. Grupe nabave 5](#_Toc5870474)

[2.4.Rok pružanja usluga 5](#_Toc5870475)

[3. RAZLOZI ISKLJUČENJA PONUDITELJA 5](#_Toc5870476)

[4. SPOSOBNOST PONUDITELJA 7](#_Toc5870477)

[5. PONUDA 8](#_Toc5870478)

[5.1. Sadržaj ponude 8](#_Toc5870479)

[5.2.Izrada ponude 8](#_Toc5870480)

[5.3.Način podnošenja ponuda 9](#_Toc5870481)

[5.4. Cijena ponude 9](#_Toc5870482)

[5.5.Rok valjanosti ponude 9](#_Toc5870483)

[6. KRITERIJ ODABIRA 10](#_Toc5870484)

[7. OSTALE ODREDBE 12](#_Toc5870486)

[7.1. Odredbe koje se odnose na zajednicu ponuditelja 12](#_Toc5870487)

[7.2.Odredbe koje se odnose na podizvoditelje 12](#_Toc5870488)

[8. DATUM, VRIJEME I MJESTO DOSTAVE PONUDA 12](#_Toc5870489)

[9. ZADRŽAVANJE DOKUMENTACIJE 13](#_Toc5870490)

[10. ODLUKA O ODABIRU I POTPIS UGOVORA O NABAVI USLUGA 13](#_Toc5870491)

[11.ROK, NAČIN I UVJETI PLAĆANJA 13](#_Toc5870492)

[12.PREUZIMANJE DOKUMENTACIJE ZA NADMETANJE 13](#_Toc5870493)

[13.PREGLED I OCJENA PONUDE 13](#_Toc5870494)

[14.PONIŠTENJE POSTUPKA NABAVE 14](#_Toc5870495)

**POPIS PRILOGA**

Prilog I – Ponudbeni list

Prilog II – Izjava ponuditelja

Prilog III – Troškovnik

Prilog IV - Popis patenata

# 1.OPĆE INFORMACIJE

## 1.1. Podaci o Naručitelju

Naručitelj: Alfa Tim d.o.o.

Adresa: Čulinečka cesta 25, 10000 Zagreb

OIB: 87820633818

Telefon: +385 1 2011 521

URL: http://www.alfatim.hr/

E-pošta: info@alfatim.hr

## 1.2. Podaci o kontakt osobi

Kontakt osoba: Ivan Jeren

Telefon: +385 1 2011 521

E-pošta: info@alfatim.hr

## 1.3 Procijenjena vrijednost nabave

Procijenjena vrijednost nabave bez poreza na dodanu vrijednost (PDV-a) iznosi 192.000,00 kn

## 1.4. Vrsta postupka nabave i vrsta ugovora:

Postupak nabave sukladno točki 5. Postupaka nabave za osobe koje nisu obveznici Zakona o javnoj nabavi. Naručitelj primjenjuje postupak s objavljivanjem Obavijesti o nabavi. Vrsta ugovora je ugovor o nabavi usluga.

## 1.5. Objašnjenja i izmjene dokumentacije za nadmetanje:

**1.5.1.** Za vrijeme roka za dostavu ponuda gospodarski subjekti mogu zahtijevati objašnjenja i izmjene vezane za dokumentaciju za nadmetanje, a Naručitelj će odgovor staviti na raspolaganje na istim internetskim stranicama na kojima je dostupna i osnovna dokumentacija bez navođenja podataka o podnositelju zahtjeva.

**1.5.2.** Pod uvjetom da je zahtjev dostavljen pravodobno, Naručitelj je obvezan odgovor staviti na raspolaganje najkasnije tijekom petog (5) dana prije dana u kojem ističe rok za dostavu ponuda.

**1.5.3.** Zahtjev je pravodoban ako je dostavljen Naručitelju najkasnije tijekom sedmog (7) dana prije dana u kojem ističe rok za dostavu ponuda.

**1.5.4.** Zahtjev za pojašnjenjem se dostavlja na e-mail kontakt osobe i/ili faxom i/ili poštom sa naznakom predmeta nabave.

**1.5.5.** Ako iz bilo kojeg razloga dokumentacija za nadmetanje i moguća dodatna dokumentacija nisu stavljeni na raspolaganje ili ako Naručitelj nije na pravodoban zahtjev odgovorio sukladno točki 1.5.1. i 1.5.2. Naručitelj će rok za dostavu ponuda primjereno produžiti tako da svi zainteresirani gospodarski subjekti mogu biti upoznati sa svim informacijama potrebnima za izradu ponude.

**1.5.6.** Ako Naručitelj za vrijeme roka za dostavu ponuda mijenja dokumentaciju, osigurat će dostupnost izmjena svim zainteresiranim gospodarskim subjektima na isti način i na istim internetskim stranicama kao i osnovnu dokumentaciju te će osigurati da gospodarski subjekti od izmjene imaju najmanje pet (5) dana za dostavu ponude.

# 2. PODACI O PREDMETU NABAVE

## 2.1.Opis predmeta nabave

Predmet nabave je provođenje postupka analize patentabilnosti za četiri vrste proizvoda (sapnice za rezanje vodenim mlazom, korozijski postojani nanostrukturirani tvrdi metali, nanostrukturirani tvrdi metali s alternativnim vezivima i referentne pločice tvrdoće) koji će se razvijati tijekom projekta te formiranje PCT prijave patenta u skladu sa standardima Europskog patentnog ureda zaduženog za preliminarnu pretragu i ispitivanje prijave patenta ispred WIPO-a, zajedno sa zastupanjem i povratnim izvještavanjem kroz 30 mjeseci trajanja iste za PCT prijavu patenta i 18 mjeseci za HR prijavu patenta.

Usluga analize patentabilnosti sastoji se od sljedećih elemenata: pretraga stanja tehnike, analiza referenci i pisanje izviješća o patentabilnosti izuma.

Cijena se iskazuje za uslugu. Usluga je za četiri patenta.

Usluga od koje se sastoji predmet nabave izvršava se tijekom cijelog perioda trajanja ugovora, sukladno potrebama Naručitelja.

Usluga ne uključuje plaćanje troškova službenih taksi postupka ispred WIPO-a i/ili DZIV-a koje se plaćaju izravno DZIV-u i koje uplaćuje direktno podnositelj PCT ili HR prijave patenta prema pozivu DZIV-a u roku od 30 dana od podnošenja PCT ili HR prijave patenta te ne uključuje eventualnu nadoknadu troškova formiranja odgovora WIPO-u i plaćanja službenih taksi WIPO-u i/ili DZIV-u za PCT Chapter II – za naknadno ispitivanje PCT prijave radi promjene opsega i sadržaja zaštite PCT prijave patenta po prvom zaprimljenom preliminarnom izvještaju o ispitivanju.

## 2.2. Mjesto pružanja predmeta nabave

Mjesto pružanja usluga je kod odabranog ponuditelja.

## 2.3. Grupe nabave

Predmet nabave nije podijeljen na grupe nabave, ponuda se podnosi isključivo za cjelokupan predmet nabave.

## 2.4.Rok pružanja usluga

Rok pružanja usluga je kontinuirano od dana sklapanja ugovora, za cijelo vrijeme trajanja projekta koji traje do 15.11.2022.

# 3. RAZLOZI ISKLJUČENJA PONUDITELJA

**3.1.** Dokumenti kojima se dokazuje da ne postoje razlozi za isključenje moraju biti na hrvatskom jeziku i latiničnom pismu. Ukoliko je dokument pisan na drugom jeziku različitom od hrvatskog jezika, uz prilaganje dokumenata na tom drugom jeziku, ponuditelj je dužan uz svaki dokument priložiti i prijevod na hrvatski jezik.

**3.2.** U slučaju zajednice ponuditelja, okolnosti vezane uz razloge isključenja utvrđuju se za sve članove zajednice ponuditelja pojedinačno te se dokumenti kojima se dokazuje da ne postoje razlozi za isključenje moraju dostaviti za svakog člana zajednice ponuditelja.

**3.3.** Ukoliko će dio ugovora o javnoj nabavi ponuditelj dati u podugovor jednom ili više podizvoditelja, okolnosti iz ove točke utvrđuju se pojedinačno i za podizvoditelje te je u ponudi potrebno dostaviti dokumente kojima se dokazuje da za podizvoditelja ne postoje razlozi za isključenje.

**3.4.** Naručitelj je obvezan isključiti ponuditelja iz postupka ako:

**3.4.1.** je gospodarski subjekt ili osoba ovlaštena za njegovo zakonsko zastupanje pravomoćno osuđena za kazneno djelo sudjelovanja u zločinačkoj organizaciji, korupciji, prijevari, terorizmu, financiranju terorizma, pranju novca, dječjeg rada ili drugih oblika trgovanja ljudima.

**3.4.2.** nije ispunio obaveze plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja.

**3.4.3.** je lažno predstavio ili pružio neistinite podatke u vezi s uvjetima koje je Naručitelj naveo kao razloge za isključenje ili uvjete nabave.

**3.4.4.** je u stečaju, u postupku likvidacije, ako njime upravlja osoba postavljena od strane nadležnog suda, ako je u nagodbi s vjerovnicima, ako je obustavio poslovne aktivnosti ili je u sličnom postupku prema propisima države sjedišta.

**3.4.5.** je u posljednje dvije godine do početka postupka nabave učinio težak profesionalni propust koji Naručitelj može dokazati na bilo koji način. Težak profesionalni propust je postupanje ponuditelja u obavljanju njegove profesionalne djelatnosti protivno odgovarajućim propisima, kolektivnim ugovorima, pravilima struke ili sklopljenim ugovorima o javnoj nabavi, a koje je takve prirode da čini ponuditelja neprikladnom i nepouzdanom stranom ugovora o nabavi koji Naručitelj namjerava sklopiti. Težak profesionalni propust kod izvršenja ugovora o javnoj nabavi je takvo postupanje ponuditelja koje ima kao posljedicu značajne i/ili opetovane nedostatke u izvršenju bitnih zahtjeva iz ugovora koji su doveli do njegova prijevremenog raskida, nastanka štete ili drugih sličnih posljedica. Postojanje teškog profesionalnog propusta dokazuje Naručitelj na temelju objektivne procjene okolnosti svakog pojedinog slučaja.

**3.5.** Nepostojanje razloga za isključenje iz točke 3.4. ove Dokumentacije za nadmetanje ponuditelj će dokazati potpisanom izjavom ovlaštene osobe koju dostavlja s ponudom. Prijedlog navedene izjave čini prilog II Dokumentacije za nadmetanje.

**3.6.**Naručitelj zadržava pravo u svakom trenutku do donošenja odluke o odabiru pozvati ponuditelja na dostavu dodatne dokumentacije za potrebe utvrđivanje nepostojanja okolnosti iz točke 3.4 Dokumentacije za nadmetanje, kao što je (lista je neiscrpna):

**3.6.1. a)** potvrdu Porezne uprave o stanju duga koja ne smije biti starija od 30 dana računajući od dana početka postupka javne nabave,

ili **b)** važeći jednakovrijedni dokument nadležnog tijela države sjedišta ponuditelja, ako se ne izdaje potvrda iz točke a),

ili **c)** izjavu pod prisegom ili odgovarajuću izjavu osobe koja je po zakonu ovlaštena za zastupanje ponuditelja ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta ili izjavu s ovjerenim potpisom kod bilježnika, koje ne smiju biti starije od 30 dana računajući od dana početka postupka javne nabave, ako se u državi sjedišta ponuditelja ne izdaje potvrda iz točke a) ili jednakovrijedni dokument iz točke b)

**3.6.2. a)** izvod iz sudskog, obrtnog, strukovnog ili drugog odgovarajućeg registra države sjedišta ponuditelja koji ne smije biti stariji od tri mjeseca računajući od dana početka postupka javne nabave

ili **b)** važeći jednakovrijedni dokument koji je izdalo nadležno sudsko ili upravno tijelo u državi sjedišta ponuditelja, ako se ne izdaje izvod iz točke a) ili izvod ne sadrži sve podatke potrebne za utvrđivanje tih okolnosti koji ne može biti stariji od tri mjeseca računajući od dana početka postupka javne nabave

ili **c)** izjavu pod prisegom ili odgovarajuću izjavu osobe koja je po zakonu ovlaštena za zastupanje ponuditelja ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta ponuditelja ili izjavu s ovjerenim potpisom kod bilježnika, koje ne smiju biti starije od tri mjeseca računajući od dana početka postupka javne nabave, ako se u državi sjedišta ponuditelja ne izdaje izvod iz točke a) ili dokument iz točke b) ili oni ne sadrže sve podatke potrebne za utvrđivanje tih okolnosti.

**3.7.** Ponuditelju je dopušteno dostavljanje traženih dokumenata u izvorniku ili u preslici.

# 4. SPOSOBNOST PONUDITELJA

**4.1.** Ponuditelj, odnosno zajednica ponuditelja, dokazuje svoju pravnu i poslovnu sposobnost te tehničku i profesionalnu sposobnost.

**4.2.**Dokumenti kojima se dokazuje sposobnost ponuditelja moraju biti na hrvatskom jeziku i latiničnom pismu. Ukoliko je dokument za dokazivanje sposobnosti na drugom jeziku, različitom od hrvatskog jezika, uz prilaganje dokumenata za dokazivanje sposobnosti na tom drugom jeziku ponuditelj je dužan uz svaki dokument priložiti i prijevod na hrvatski jezik.

**4.3.** Pravna i poslovna sposobnost

**4.3.1.** Svaki ponuditelj mora biti pravno i poslovno sposoban.

**4.3.1.1.** Sposobnost će ponuditelj u postupku nabave dokazati potpisanom Izjavom u prilogu II ove Dokumentacije za nadmetanje.

**4.3.1.2.** U slučaju zajednice ponuditelja, svi članovi zajednice obvezni su pojedinačno dokazati svoju pravnu i poslovnu sposobnost.

**4.3.1.3.** U slučaju zajednice ponuditelja, svi članovi zajednice obvezni su pojedinačno dokazati svoj upis u sudski, obrtni, strukovni ili drugi odgovarajući registar.

**4.4.** Tehnička i stručna sposobnost

**4.4.1.** Svaki ponuditelj mora biti tehnički i profesionalno sposoban:

**4.4.1.1.** Da bi bio tehnički i profesionalno sposoban ponuditelj mora dokazati da je proveo minimalno 2 patenta koje je vodio kao zastupnik od formiranja prijave do priznanja patenta.

**4.4.1.2.** Tehničku i profesionalnu sposobnost ponuditelj dokazuje ispunjenim i potpisanim Popisom patenata iz Priloga IV ove Dokumentacije za nadmetanje.

**4.4.1.3.** Ponuditelj mora raspolagati s najmanje jednim europskim patentnim zastupnikom koji mora biti upisan u Registar Europskog patentnog ureda, koji će biti imenovan kao glavni stručnjak za pružanje usluge.

 **4.4.1.4.** Ponuditelj dokazuje da je aktivni Europski patentni zastupnik ispisom s web stranice EPO-a https://www.epo.org/applying/onlineservices/representatives.html , ne starijim od 60 dana.

**4.4.1.5.** Naručitelj zadržava pravo u svakom trenutku do donošenja odluke o odabiru pozvati ponuditelja na dostavu dodatne dokumentacije vezane uz tehničku i profesionalnu sposobnost iz točke 4.4.1. ove Dokumentacije za nadmetanje.

**4.4.1.6.** Ponuditelju je dopušteno dostavljanje traženih dokumenata u izvorniku ili u preslici.

# 5. PONUDA

## 5.1. Sadržaj ponude

- popunjeni Ponudbeni list

- popunjena Izjava ponuditelja

- popunjeni Troškovnik (Prilog III ove Dokumentacije za nadmetanje)

- popunjen Popis patenata (Prilog IV ove Dokumentacije za nadmetanje)

- ispis s web stranice EPO-a.

## 5.2.Izrada ponude Ponuda se dostavlja na hrvatskom jeziku i latiničnom pismu

**5.2.1.** Od dana objave Dokumentacije za nadmetanje i Obavijesti o nabavi, Naručitelj osigurava pristup Dokumentaciji za nadmetanje i pratećim dokumentima elektroničkim putem na internetskim stranicama Naručitelja: <http://www.strukturnifondovi.hr>

**5.2.2.** Ponuda mora biti izrađena u papirnatom obliku i otisnuta ili pisana neizbrisivom tintom, a predaje se u izvorniku.

**5.2.3.** Pri izradi ponude ponuditelj se mora pridržavati zahtjeva i uvjeta iz dokumentacije za nadmetanje te ne smije mijenjati i nadopunjavati tekst dokumentacije za nadmetanje.

**5.2.4.** Sve troškove izrade ponude snose ponuditelji. Ponuditelji nemaju pravo na bilo kakvu nadoknadu troškova izrade ponude.

**5.2.5.** Ponuda se izrađuje na način da čini cjelinu.

**5.2.6.** Dokumente tražene u ovoj Dokumentaciji za nadmetanje, osim dokumenata koje ponuditelji dostavljaju na poziv Naručitelja do Odluke o odabiru, ponuditelj u svojoj ponudi može dostaviti u izvorniku, ovjerenoj ili neovjerenoj preslici.

**5.2.7.** Naručitelj zadržava pravo, nakon rangiranja ponuda prema kriteriju za odabir ponude, a prije donošenja odluke o odabiru, od najpovoljnijeg ponuditelja zatražiti dostavu izvornika ili ovjerenih preslika svih onih dokumenata (potvrde, isprave, izvodi, ovlaštenja i sl.) koji su u ponudi bili dostavljeni u neovjerenoj preslici, a koje izdaju nadležna tijela.

**5.2.8.** Od ponuditelja se očekuje da pregleda dokumentaciju za nadmetanje, uključujući sve upute, obrasce, uvjete i specifikacije. Ponuda koja je suprotna odredbama ove Dokumentacije za nadmetanje i koja sadrži pogreške, nedostatke odnosno nejasnoće te ako pogreške, nedostaci odnosno nejasnoće nisu uklonjivi ili u kojoj pojašnjenjem ili upotpunjavanjem ponude nije uklonjena pogreška, nedostatak ili nejasnoća u svakom je pogledu rizik za ponuditelja i može rezultirati odbacivanjem takve ponude.

##  5.3.Način podnošenja ponuda

**5.3.1.** Ponuda se u zatvorenoj omotnici dostavlja na dolje navedenu adresu Naručitelja sa sljedećom naznakom: Naručitelj: Alfa Tim d.o.o.Čulinečka cesta 25, 10000 Zagreb Predmet nabave: Formiranje PCT međunarodne prijave patenta i analiza patentatiblnosti„NE OTVARAJ“ (Na poleđini): Naziv i adresa ponuditelja

**5.3.2.** Ako omotnica nije označena u skladu sa zahtjevima iz ove Dokumentacije za nadmetanje, Naručitelj ne preuzima nikakvu odgovornost u slučaju gubitka ili preranog otvaranja ponude. Ponuditelj samostalno određuje način dostave ponude i sam snosi rizik eventualnog gubitka odnosno nepravovremene dostave ponude. Ponude i ostali dokumenti koji čine sastavni dio ponude ne vraćaju se ponuditeljima.

**5.3.3.** Alternativne ponude Alternativne ponude nisu dopuštene.

**5.3.4.** Izmjena i/ili dopuna ponude i odustajanje od ponude Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. U tom se slučaju ponude otvaraju obrnutim redoslijedom zaprimanja, a vremenom zaprimanja smatra se dostava posljednje verzije izmjene ponude.

**5.3.5.** Ponuditelj može do isteka roka za dostavu ponude pisanom izjavom odustati od svoje dostavljene ponude prije roka za dostavu ponuda. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju.

##  5.4. Cijena ponude

**5.4.1.** Cijena ponude izražava se u kunama (HRK). Cijena sadrži u sebi sve troškove i popuste.

**5.4.2.** Cijena ponude je nepromjenjiva tijekom trajanja ugovora o javnoj nabavi. U cijenu ponude bez poreza na dodanu vrijednost moraju biti uračunati svi troškovi i popusti. Ponuditelj je u Troškovniku dužan ponuditi, tj. upisati jediničnu cijenu, porez na dodanu vrijednost, i ukupnu cijenu s porezom na dodanu vrijednost (zaokruženu na dvije decimale). Ako je ponuditelj tvrtka izvan Republike Hrvatske ili ako ponuditelj nije obveznik poreza na dodanu vrijednost (PDV-a), na mjesto predviđeno za upis cijene ponude s PDV upisuje isti iznos koji je upisan na mjesto predviđeno za upis cijene ponude bez PDV, a mjesto za upis iznosa PDV ostavlja se prazno.

## 5.5.Rok valjanosti ponude

**5.5.1.** Ponuda mora biti valjana 60 dana od krajnjeg roka za dostavu ponuda. Ponude s kraćim rokom valjanosti mogu biti odbijene.

**5.5.2.** Ako istekne rok valjanosti ponude, Naručitelj može tražiti od ponuditelja produženje roka valjanosti ponude sukladno tom produženom roku.

# 6. KRITERIJ ODABIRA

**6.1.** Kriterij odabira je ekonomski najpovoljnija ponuda (ENP).

**6.2.** Kriteriji odabira i njihov relativni značaj prikazani su u tablici u nastavku.

|  |  |  |
| --- | --- | --- |
| Kriterij | Relativni značaj | Maksimalni broj bodova po svakom od kriterija |
| 1. Cijena ponude | 40% | 40 |
| 2. Specifično iskustvo stručnjaka | 60% | 60 |
| Maksimalni broj bodova |  | 100 |

### **6.3. Opis kriterija i način utvrđivanja bodovne vrijednosti**

#### **Cijena ponude**

Naručitelj kao prvi kriterij određuje cijenu ponude.

Maksimalni broj bodova koji Ponuditelj može dobiti prema ovom kriteriju je 40. Onaj Ponuditelj koji dostavi ponudu s najnižom cijenom dobit će maksimalni broj bodova.

Bodovna vrijednost prema ovom kriteriju izračunava se prema sljedećoj formuli:

$$Broj bodova=\frac{Najmanja ponuđena cijena}{Ponuđena cijena}×40$$

.

####  **6.3.2.Specifično iskustvo stručnjaka**

Naručitelj kao drugi kriterij određuje specifično iskustvo stručnjaka u postupcima prijave patenata pred međunarodnim i hrvatskim tijelima te iskustvo iz područja fizike materijala.

Maksimalni broj bodova koji Ponuditelj može dobiti prema ovom kriteriju je 60. Naručitelj će svakoj ponudi dodijeliti odgovarajući broj bodova po ovom kriteriju sukladno tablicama u nastavku.

| **Kriterij** | **Bodova** |
| --- | --- |
| Broj predmeta koje stručnjak vodi pred EU patentnim uredom |  |
| 0 | 0 |
| 1-3 | 5 |
| 4-6 | 10 |
| 6 i više | 15 |

2)

| **Kriterij**  | **Bodova** |
| --- | --- |
| Broj prijavljenih PCT prijava koje su rezultirale međunarodno priznatim patentom iz znanstvenih područja: tehničke znanosti i prirodne znanosti |  |
| 0 | 0 |
| 1 | 5 |
| 2-3 | 10 |
| 4 I više | 15 |

3)

| **Kriterij** | **Bodova** |
| --- | --- |
| Broj objavljenih radova iz područja fizike materijala |  |
| 0 | 0 |
| 1-4 | 5 |
| 5-8 | 10 |
| 9 i više | 15 |

Traženo iskustvo stručnjaka dokazuje se popisom patenata I analiza za stručnjaka koji sadrže naziv usluge, naziv patenta/analize i naziv druge ugovorne strane.

Za izračun po ovom kriteriju ponuditelj je u svojoj ponudi obvezan dostaviti ŽIVOTOPIS iz kojeg su jasno vidljive reference u svrhu dokazivanja specifičnog iskustva za usluge pod 1. i 2.

**6.4.** Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

# 7. OSTALE ODREDBE

## 7.1. Odredbe koje se odnose na zajednicu ponuditelja

**7.1.1.** Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa. Odgovornost ponuditelja iz zajednice ponuditelja je solidarna.

**7.1.2.** Ponuda zajednice ponuditelja mora sadržavati podatke o svakom članu zajednice ponuditelja, kako je određeno u ponudbenom listu, uz obveznu naznaku člana zajednice ponuditelja koji je ovlašten za komunikaciju s Naručiteljem.

**7.1.3.** Svaki član iz zajednice ponuditelja dužan je uz zajedničku ponudu dostaviti sve dokumente na temelju kojih se utvrđuje postoje li razlozi za isključenje te dokaz o upisu u sudski, obrtni, strukovni ili drugi odgovarajući registar, a svi zajedno dužni su dokazati (kumulativno) zajedničku sposobnost ostalim navedenim dokazima sposobnosti.

**7.1.4.** U zajedničkoj ponudi mora biti navedeno koji će dio ugovora o javnoj nabavi (predmet, količina, vrijednost i postotni dio) izvršavati pojedini član zajednice ponuditelja. Naručitelj neposredno plaća svakom članu zajednice ponuditelja za onaj dio ugovora o javnoj nabavi koji je on izvršio, ako zajednica ponuditelja ne odredi drugačije.

##  7.2.Odredbe koje se odnose na podizvoditelje

**7.2.1.** Ako gospodarski subjekt namjerava dati dio ugovora o javnoj nabavi u podugovor jednom ili više podizvoditelja, dužni su u ponudi navesti sljedeće podatke: - naziv ili tvrtku, sjedište, OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo), IBAN - predmet, količinu, vrijednost podugovora i postotni dio ugovora o javnoj nabavi koji se daje u podugovor.

**7.2.2.** Ako ponuditelj ne dostavi podatke o podizvoditelju, smatra se da će cjelokupni predmet nabave izvršiti samostalno.

**7.2.3.** Sudjelovanje podizvoditelja ne utječe na odgovornost ponuditelja za izvršenje ugovora.

# 8. DATUM, VRIJEME I MJESTO DOSTAVE PONUDA

**8.1.** Ponuda, bez obzira na način dostave, mora biti zaprimljena od strane Naručitelja, na adresi iz točke 5.3. ove Dokumentacije, najkasnije do 26.04.2019. godine do 14:00 sati po lokalnom vremenu Naručitelja.

**8.2.**Sve ponude koje Naručitelj primi nakon isteka roka za dostavu ponuda označit će se kao zakašnjelo pristigle i bit će neotvorene vraćene ponuditelju.

# 9. ZADRŽAVANJE DOKUMENTACIJE

Ponude i dokumentacija priložena uz ponudu, ne vraćaju se osim u slučaju zakašnjele ponude i odustajanja ponuditelja od ponude prije roka za dostavu ponuda.

# 10. ODLUKA O ODABIRU I POTPIS UGOVORA O NABAVI USLUGA

**10.1.** Naručitelj će Odluku o odabiru donijeti i poslati u roku od 60 kalendarskih dana od isteka roka za podnošenje ponuda. Odluka o odabiru će biti poslana svim ponuditeljima koji su dostavili ponudu.

**10.2.** Ugovor o nabavi će se sklopiti s odabranim ponuditeljem nakon donošenja odluke o odabiru. Ugovor o nabavi se sklapa na temelju uvjeta iz Dokumentacije za nadmetanje i odabrane ponude.

# 11.ROK, NAČIN I UVJETI PLAĆANJA

**11.1.** Plaćanje će se vršiti po izvršenju usluge uz priloženi račun.

**11.2.** Svim dobavljačima sa sjedištem izvan Republike Hrvatske plaćanja će biti izvršena u eurima (EUR), prema srednjem tečaju Hrvatske narodne banke na dan plaćanja. Svim dobavljačima sa sjedištem u Republici Hrvatskoj plaćanja će biti izvršena u hrvatskoj valuti (HRK).

# 12.PREUZIMANJE DOKUMENTACIJE ZA NADMETANJE

Dokumentacija za nadmetanje se ne naplaćuje te se može preuzeti neograničeno i u cijelosti u elektroničkom obliku na internetskoj stranici [www.strukturnifondovi.hr](http://www.strukturnifondovi.hr).

# 13.PREGLED I OCJENA PONUDE

**13.1.** Otvaranje ponuda neće biti javno.

**13.2.** Ponuditelji nemaju pravo uvida u ponude pristigle od drugih ponuditelja.

**13.3.** U postupku pregleda i ocjene ponuda Naručitelj prvo isključuje ponuditelja kod kojeg su stečeni razlozi za isključenje.

**13.4.** U ponudama koje su preostale nakon isključenja i odbijanja sukladno točki 13.3. Naručitelj u skladu s uvjetima i zahtjevima iz Dokumentacije za nadmetanje sljedećim redoslijedom provjerava i odbija ponudu koja nije cjelovita, ponudu koja je suprotna odredbama iz dokumentacije, ponudu u kojoj cijena nije iskazana u apsolutnom iznosu, ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjivi, ponudu u kojoj pojašnjenjem ili upotpunjavanjem nije uklonjena pogreška, nedostatak ili nejasnoća, ponudu koja ne ispunjava uvjete vezane za svojstva predmeta nabave, te time ne ispunjava zahtjeve iz Dokumentacije za nadmetanje, ponudu za koju ponuditelj nije pisanim putem prihvatio ispravak računske pogreške.

**13.5.** Naručitelj pri pregledu iz točke 13.4. može zatražiti pojašnjenje ili upotpunjavanje odnosno uklanjanje pogreške, nedostatka ili nejasnoće koje Naručitelj smatra otklonjivima u primjerenom roku, a koji rok ne može biti kraći od pet kalendarskih dana.

**13.6.** Ako Naručitelj tijekom pregleda ponude utvrdi računsku pogrešku, može od ponuditelja zatražiti prihvat ispravka računske pogreške, a ponuditelj je dužan odgovoriti u roku ne duljem od pet kalendarskih dana.

**13.7.** Nakon pregleda i ocjene ponuda iz prethodnih točaka valjane ponude rangiraju se prema kriteriju za odabir ponude.

**13.8.** Naručitelj će sve ponuditelje obavijestiti o konačnom odabiru dobavljača, i to slanjem informacije o odluci o odabiru.

**13.9.** Nakon rangiranja ponuda prema kriteriju za odabir ponude, a prije donošenja odluke o odabiru, Naručitelj može od najpovoljnijeg ponuditelja s kojim namjerava sklopiti ugovor o javnoj nabavi zatražiti dostavu izvornika ili ovjerenih preslika jednog ili više dokumenata koji su traženi Dokumentacijom za nadmetanje. Ako je ponuditelj već u ponudi dostavio određene dokumente u izvorniku ili ovjerenoj preslici, nije ih dužan ponovo dostavljati.

# 14.PONIŠTENJE POSTUPKA NABAVE

Naručitelj će poništiti postupak nabave ako nakon isteka roka za dostavu ponuda nije pristigla niti jedna ponuda te ako nakon odbijanja ponuda ne preostane nijedna valjana ponuda. Naručitelj je obvezan objaviti Obavijest o poništenju na istim stranicama kao i Dokumentaciju za nadmetanje.

Zagreb, 12.4.2019.

PRILOZI

Prilog I – Ponudbeni list

Prilog II – Izjava ponuditelja

Prilog III – Troškovnik

Prilog IV - Popis patenata